**ОБРАЗЛОЖЕЊЕ**

**НАЦРТА ЗАКОНА О СТУДЕНТСКОМ ОРГАНИЗОВАЊУ**

**I ПРАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона је одредба члана 97. тачка 10. Устава Републике Србије, којим је, између осталог, прописано да Република уређује и обезбеђује систем у области образовања.

**II РАЗЛОЗИ ЗА ДОНОШЕЊЕ ЗАКОНА**

Студентско организовање као важан чинилац високог образовања постоји у различитим облицима од самог зачетка високог образовања у нашој земљи. До ступања на снагу „Болоњског система“ успостављеног Законом о високом образовању из 2005. године студентско организовање није било конкретније уређено, а базирало се на постојању студентских организација.

Законом из 2005. године даје се оквир учешћа студената у оквирима високог школства, а прописује се и постојање Студентског парламента. Одредбе које се односе на студентско организовање укључене су и у нови Закон о високом образовању из 2017. године, међутим, показало се да су од 2005. године и периода формирања првих Студентских парламената, праксе на факултетима и универзитетима у земљи потпуно различите, развој и начин функционисања зависио је потпуно од локалних прилика. Оваква ситуација у студентском организовању довела је до великих потешкоћа и угрозила функционисање овог сегмента система високог школства. Овај Нацрт управо и произилази из проблема сувише општих одредби које се односе на студентско организовање кроз Закон о високом образовању

Нацрт Закона о студентском организовању потребан је како би се уредила ова област система високог школства и представља симбиозу позитивних примера из праксе кодификованих на начин којим би се покрили сви аспекти студентског организовања. Треба посебно напоменути да већина земаља у региону већ има овакав закон, што је свакако везано за усклађивње нашег законодавства са европским законодавством.

Циљеви доношења Закона о студентском организовању су:

1. Унапређење и усаглашавање са европским стандардима у овој области;
2. Уређивање структуре у оквиру студентског организовања;
3. Уређивање институционалног оквира за студентско организовање на самосталним високошколским и високошколским установама;
4. Уређивање положаја, делатности, надлежности, организације и начина функционисања организација и начин финансирања Студентског парламента и студентских организација;
5. Уређивање оквира за остваривање заједничких интереса на националном нивоу кроз рад студентских конференција и националне студентске организације.

Током периода од годину дана радна група за израду Нацрта Закона о студентском организовању, анализирала је све постојеће праксе студентског организовања како на територији Републике Србије, тако и у региону. Упоређивањем тих пракси и постојећих законских решења у другим земљама приступило се изради Нацрта Закона о студентском организовању којим би се покрили сви потребни аспекти ове области и отклонили проблеми у функционисању.У оквиру Нацрта Закона о студентском организовању се за разлику од Закона о високом образовању препознаје и дефинише функционисање студентских организација и организација за студенте, док је Законом о високом образовању дефинисано само постојање Студентског парламента.

Сходно наведеном, израђен је Нацрт Закона о студентском организовању, као први закон којим се конкретно уређује ова област високошколског система.

**III ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

**У глави I Нацрта закона (Члан 1.)** дефинисан је предмет Нацрта закона, односно уређивање институционалног оквира за студентско организовање на самосталним високошколским установама и високошколским установама, односно положај, делатност, надлежност, организација и начин финансирања студентског парламента, студентских организација, као и оквир за остваривања заједничких интереса студената на националном нивоу кроз рад студентских конференција и националне студентске организације.

За питања која нису уређена Нацртом закона предвиђена је примена закона којима се уређује високо образовање, студентски стандард, оснивање и статутс удружења, као и статута високошколских установа.

**У глави II Нацрта закона (Члан 2.)** дефинисани су основни облици студентског организовања који су предмет овог Нацрта закона.

Као посебне облике студентског организовања у Нацрту закона се наводи следеће: Студентске конференције (Студентска конференција универзитета и Студентска конференција академија струковних студија и високих школа), Студентска представничка тела на самосталним високошколским и високошколским установама – студентске парламенте и студентске организације основане у складу са овим законом и Законом о удужењима.

**У глави III Нацрта закона (чланови 3. и 4.)** уређено је функционисање Студентских конференција које су основане у складу са Законом о високом образовању.

У глави III везаној за функционисање студентских конференција дефинисане су и надлежности Студентских конференција, које пре свега подразумевају разматрање питања од заједничког интереса за унапређивање високог образовања у Републици Србији.

Надлежности Студентских конференција односе се и на усаглашавање ставова и координисање активности студентских парламената, посебно у области уписне политике, као и у области унапређења квалитета студирања на високошколским установама у Републици Србији.

Посебне надлежности које треба истаћи су свакако примање и разматрање притужбе студентских парламената високошколских установа због повреда одредаба овог закона, Закона о високом образовању, као и свих осталих важећих законских прописа у Републици Србији који се односе на високо образовање и студентски стандард и даје мишљења и препоруке у конкретним случајевима.

Још неке од надлежности су сарадња са Конференцијом универзитета Србије и Конференцијом академијом струковних студија, давање мишљења Министарству просвете и науке РС, Националном савету за високо образовање, Конференцији универзитетâ Србије и Конференцији академијом струковних студија у складу са Законом о високом образовању (о обезбеђивању, контроли и унапређењу образовно-научних активности на универзитетима у Републици, што укључује у првом реду оцену студената о студијским програмима, ефикасности студирања и процену утврђених ЕСПБ бодова, давање мишљења и педагошком раду, процену предиспитних обавеза и утврђених поена везаних за исте, однос теоријске и практичне наставе, процену препоручене литературе итд.).

Студентске конференције се баве и праћењем закона и других прописа, иницирање доношења или измена прописа ради унапређивања високог образовања и услова студирања у Републици Србији и давање мишљење о одредбама нацрта закона и других прописа који се тичу високог образовања.

Студентске конференције разматрају питања којаим доставе Министарство просвете и науке РС, Национални савет за високо образовање, Конференција универзитета Србије и Конференција академија струковних студија и високих школа, а односе се на процес наставе и услове студирања на самосталним високошколским установама у Републици Србији.

Друге надлежности Студентских конференција су:

* + - 1. бирање и разрешавање студентских представника у Националном савету за високо образовање, у складу са Законом о високом образовању;
      2. представљање и заступање интереса студената на међународном нивоу и у међународним студентским организацијама;
      3. делегирање студентских представника у тела на међународном нивоу, а у складу са потписаним уговорима и чланствима у међународним асоцијацијама и организацијама;
      4. делегирање студентских представника у сва тела на националном нивоу, а у складу са важећим законским прописима Републике Србије и
      5. разматрање других питања од заједничког интереса за студенте, у складу са важећим законским прописима Републике Србије

Наведеним надлежностима, покривена је и дефинисана целокупна област деловања Студентских конференција у Републици Србији.

У оквиру члана 3. из овог одељка је дефинисано финансирање Студентских конференција. Начин финансирања структурално је приказан и садржи се из чланарина самосталних високошколских установа, по основу поднетих пројеката и реализованих активности,из прихода сопствене имовине, од поклона, спонзорства, донација, чланарина и прилога, од других извора у складу са законом.

Када је реч о чланаринама, њихов износ одређују скупштине конференција по прибављеном мишљењу Конференције универзитета Србије и Конференције академија струковних школа Србије и замишљено је да студенти приликом уписа уплаћују износ чланарине својим самосталним високошколским установама, а да затим самосталне високошколске установе средства прослеђују студентским конференцијама. Оваквим решењем постигла би се финансијска независност која је један од предуслова за чланство у Европској студентској унији, а отклања се и дугогодишњи проблем финансирања Студентских конференција, који је значајно у претходном периоду паралисао рад на постизању циљева у области студентског организовања.

Нацртом закона предвиђено је да рад студентских конференција буде јаван.

**У глави III Нацрта закона (чланови 5-10.)** уређено је функционисање Студентских парламената на самосталним високошколским установама и високошколских јединица у њиховом саставу.

Студентски парламент се дефинише као самостални орган самосталне високошколске установе или високошколске установе/јединице. Самосталност се огледа у томе што Студентски парламент сам доноси акте о свом раду и функционисању, сам бира и разрешава све своје представнике у телима и органима на свом нивоу функционисања.

У оквиру ове главе уређују се и превазилазе највеће мане досадашњег функционисања, одговарајућом кодификацијом у облику Закона о студентском организовању, а огледају се у решавању питања простора, финансија и услова за рад које је сада самостална високошколска и високошколска установа дужна да обезбеди.

У члану 6. Нацрта закона дефинисане су надлежности Студентског парламента:

1. усвајање општих аката о свом раду,
2. бирање и разрешавање представника студената у органима установе, као и у органима других установа и организација у којима су заступљени представници студената, у складу са њиховим статутом,
3. бирање, односно предлагање помоћника органа пословођења из реда студената надлежног за студентска питања, у складу са статутом самосталне високошколске установе,
4. студентски парламент високошколске јединице бира и разрешава председника и потпредседнике и утврђује друга тела која ће се бавити посебним пословима у оквиру надлежности студентског парламента.
5. организовање самоевалуације установе,
6. обављање активности које се односе на осигурање и оцену квалитета наставе, реформу студијских програма, анализу и оцену ефикасности студија, утврђивање броја ЕСПБ бодова, развој мобилности студената, подстицање научно-истраживачког рада студената, сарадњу са тржиштем рада, дефинисање критеријума за оцењивање активности и знања студената у наставном процесу, заштиту права студената и унапређење студентског стандарда,
7. покретање иницијатива за доношење или промену прописа од интереса за студенте,
8. покретање иницијатива за доношење или промену одлука других органа установе које се односе на положај студената у наставном процесу и управљању установом,
9. доношењегодишњегплана и програмарадастудентскогпарламента и усвајањеизвештаја о свомраду,
10. доношењефинансијскогплана и подношење финансијскогизвештајастудентскогпарламента који усваја Савет те високошколске установе у оквиру свог финансијког извештаја,
11. обављање других активности у складу са законом и општим актима високошколске установе, односно високошколске јединице.
12. Давање мишљења о педагошком раду наставника и сарадника.
13. реализовање ваннаставне активности студената, координација спортским екипама, организација стручних и спортских текмичења, конференција, студентских научних скупове, студијских и стручних посета установама и институцијама у земљи и иностранству, студентских екскурзија, стручних пракси, трибина, округлих столова, хуманитарних активности, промоција научне и стручне литературе, уређивање студентских часописа и сл.
14. одлучивање о расподели средстава за ваннаставне активности студената, у складу са општим актом студентског парламента

Кроз дефинисање надлежности Студентског парламента предупређују се све нерегуларности или недовољно покривена поља функционисања, које су у претходном периоду ограничавале студентска представничка тела у обављању својих делатности.

Први пут се јединим законом дефинише начин и поступак избора за Студентски парламент, где је на основу најбољих пракси дат основни оквир како би требало спроводити и организовати изборе за Студентски парламент. Ово је било потребно посебно уредити зато што је у пракси долазило до честих злоупотреба изборне воље студената на изорима за Студентски парламент.

За студентске парламенте самосталних високошколских установа је предвиђено да својим општим актом уреде начин избора у смислу да ли ће он бити делегатског типа или ће се за исти организовати избори на свакој од јединица те самосталне високошколске установе. Ово питање је остављено сваком од студентских парламента самосталних високошколских установа, јер су различити услови на свакој од њих. Прађење и организација посебних избора за студентски парламент самосталне високошколске установе на свакој од њених јединица на некима од самосталних високошколских установа је немогућ у пракси.

Овим Нацртом закона предвиђа се да студентски представник може затражити статус мировања у току трајања мандата, како студије не би трпеле због додатне ангажованости студента. Ово се односи искљу чиво на студенте који обављају функцију председника студентског парламента универзитета, проректора или неку функцију у оквиру студентске конференције. Наиме ови студенти често морају да буду на располагању у ректорату, канцеларији студентске конференције или министарства која у већини случајева није ни у истом граду где и њихов матични факултет, те њихове студије због овога да трпе у смислу не испуњавања предиспитних обавеза, похађања вежби и предавања. Услед овога студенти који претендују на високе функције у студентским парламентима универзитета, академија и студентким конференцијама морају да бирају између фиункције и студије. Могућност мировања студија током обављања функције је пракса у неколико европских земаља.

У члану 9. Нацрта закона прописано је и учешће студената у стручним органима и њиховим телима у пропорцији од 20% у односу на укупан број чланова. Студенти имају право учешћа у расправи по свим питањима док у одлучивању учествују о питањима од значаја за студенте, посебно обезбеђење квалитета наставе, правила студија, уписну политику високошколске установе, реформу студијских програма, анализу ефикасности студирања и утврђивање броја ЕСПБ бодова, утврђивање предлога измена и допуна статута, предлагање кандидата за орган пословођења и предлагање финансијског плана вискокошколске установе.Новина у овом делу у осносу на Закон о високом образовању је предлагање кандидата за орган пословођења, чиме се студентима даје право гласа приликом предлагања кандидата за орган пословођења.Ово је посебно важно у домену квалитета наставе, јер се приликом избора кандидата у стручном телу представља план рада који садржи делове битне за квалитет наставе и однос према студентима. Стога сматрамо да би омогужавањем студентима да гласају за предог кандидата за орган пословођења, то могло значајно да унапреди положај студената и квалитет наставе јер би кандидати у том случају овом сегменту посвећивали додатну пажњу.

Посебно треба истаћи део који се односи на финансијски план за реализацију ваннаставних активности, наиме, Студентски парламент стиче право да доноси свој финансијски план, који је саставни део финанскијског плана високошколске институције, па је стога само усвајање финансијског плана институције уједно и студентско питање.

Новим законским решењем високошколска институција дужна је да издвоји најмање износ у висини која се добија множењем просечне цене ЕСПБ бода на тој установи са бројем студената свих нивоа и врста студија те установе. Овакав износ већ је незванична пракса на већини факултета.. Високошколска институција може издвојити и више средстава уколико заједно са Студентским парламентом процени да је за реализацију активности од значаја за студенте потребно издвојити додатна средства, али је овај износ доња граница због честе злоупотребе од стране руковоства факултета као средство притиска на студентске парламенте и њихове представнике у органима и телима факултета.

Када је реч о финансирању ваннаставних активности и активности Студентских парламената на самосталним високошколским установама, њихово финансирање се утврђују се финансијским планом, најмање у висини која се добијају множењем укупног броја студената са износом утврђеним за финансрање студентских конференција у овом закона.Та средства се обезбеђују из сопствених средстава самосталне високошколске установе, према финасијском плану и моделу који одреди орган управљања самосталне високошколске установе.

И овде се као и код Студентских конференција усваја начело по коме је рад Студентског парламента јаван.

**У Глави IV Нацрта закона (чланови 11-17.)** уређено је функционисање и организација студентских организација.

У овом делу Нацрта закона предвиђено је да се за обављање студентских активности, унапређења услова за лични и друштвени развој студената према њиховим потребама и могућностима и укључивања студената у друштвени живот академске заједнице и њиховог информисања могу се оснивати студентске организације и организације за студенте, у складу са законом којим се уређује оснивање и правни положај удружења. Дакле, овде се прави разлика између два типа организација.

Студентску организацију дефинишемо као удружење које је уписано у регистар удружења грађана и делује у складу са законом којим се уређује оснивање и правни положај удружења грађана, а чије чланство чини искључиво студенти и чији су циљеви или област остваривања циљева усмерени на студенте. Примарна делатност, дефинисана статутом, обухвата најмање три од следећих области:остваривање и заштита права, интереса и здравља студената; унапређење наставе; унапређење животног стандарда; унапређење положаја студената у друштву; унапређење активног учешћа студената у процесу доношењу одлука.

Организацију за студенте дефинишемо као свако друго удружење које је уписано у регистар и делује у складу са законом којим се уређује оснивање и правни положај удружења, а чији су циљеви или област остваривања циљева, поред осталог, усмерени и на студенте.

Овим Нацртом закона прописани су и посебни критеријуми за стицање статуса студентске организације, како би се уредила ова област и спречиле злоупотребе. Основни критеријуми који су прописани овим Нацртом закона истичу да је статутом правног лица јасно дефинисано да је чланство сачињено искључиво од студената те високошколске установе, јасно је дефинисано да органе управљања правног лица морају да чине студенти те установе, статут правног лица обухвата најмање три области деловања из члана 11. став 2. овог Нацрта закона.У оквиру свог чланства студентска оргнаизација мора да гарантује равноправности свих студената без обзира на расу, пол, сексуалну оријентацију, етничко, национално или социјално порекло, језик, вероисповест, политичко или друго мишљење, статус стечен рођењем, постојање сензорног или моторног хендикепа или имовинско стање, назив организације мора да буде такав да терминолошки не одговара називима органа или тела установа или студентских конференција, правно лице мора да буде уписано у регистар органа надлежног за вођење евиденције у складу са Законом о удружењима. Чланом 13. је предвиђен поступак за стицање статуса студентске организације. Испуњеност критеријума врши комисија у саставу: једаннаставник, секретарустанове и двапредставникастудентскогпарламентаи помоћник органа пословођења из реда студената.

Овај део Нацрта закона даље предвиђа оснивање Националног савеза студентских организација, што представља потпуну новину и даје нови правац у развоју студентског организовања у Републици Србији. Предвиђена је повезаност Националног савеза студентских организација са Студентским конференцијама.

Овим Нацртом предвиђа се постојање Савеза на нивоу универзитета и академија струковних студија и за њихов настанак предвиђени су посебни критеријуми. Да би савез организација добио статус савез студентских организација са правом деловања на универзитету или академији, мора да испуни одређене критеријуме: студентска организација има статус правног лица и поседује решење о упису у регистар надлежне установе, студентске организације које формирају савез студентских организација са правом деловања на универзитету или академији, буду уписане у регистар установа на којима делују, савез студентских организација сачињавају студентска удружења регистрована на најмање 60% високошколских јединица тог универзитета или академије, као и већину групација по коме су високошколске установе груписане, статут правног лица мора бити у складу са чланом 11. став 2. овог закона, у оквиру свог чланства гарантовање равноправности свих студената без обзира на расу, пол, сексуалну оријентацију, етничко, национално или социјално порекло, језик, вероисповест, политичко или друго мишљење, статус стечен рођењем, постојање сензорног или моторног хендикепа или имовинско стање, назив организације буде такав да терминолошки не одговара називима органа, тела установа или студентских конференција, правно лице се уписује у регистар органа надлежног за вођење евиденције у складу са Законом о удружењима. Члановима 13. и 14. је предвиђен поступак за стицање статуса студентске организације. Испуњеност критеријума врши комисија у саставу: једаннаставник, секретарустанове и двапредставникастудентскогпарламентаи помоћник органа пословођења из реда студената.

Национални савез студентских организација оснива се уз сагласност Студентске конференције универзитета Србије и Студентске конференције академија струковних студија и високих школа. Национални савез студентских организација чине кровни савези самосталних високошколских установа. Потреба за оснивањем националног студентског удружења се огледа у томе да неопходна артикулација репрезентативности студентских удружења, што ће се постићи управо удруживањем студентских организација на нивоу универзитета и академија уз одобрење од стране обе конференције.

Када је реч о финансирању студентских организација предвиђено је неколико начина финансирања и извора прихода: по основу поднетих пројеката и реализованих активности, из прихода сопствене имовине, од поклона, спонзорстава, донација, чланарина и прилога, од других извора у складу са законом.

**У глави V Нацрта закона (члан 18.)** прописано је да Министарство врши над законитошћу рада, аката и коришћења финасијских средстава.

**У глави VI Нацрта закона (члан 19.)** су прописане казнене одредбе за високошколске установе и одговорна лица, као у за студентске конференције, студентска организација, савез студентских организација, односно национални савез студентских организација

**У глави VII Нацрта закона (чланови 20-24.)** садржане су прелазне и завршне одредбе којима су прописани рокови за усаглашавање са одредбама овог закона.

У прелазним и завршним одредбама превиђено је да се ступањем на снагу овог закона ставља ван снаге одредб ст. 2-6. члана 66. Закона о високом образовању, које се односи на Студентски парламент.

Самосталне високошколске установе и високошколске установе/јединице дужне су да усагласе своје акте са овим законом у року од шест месеца од ступања на снагу овог закона.

Предвиђено је да већ конституисани Студентски парламенти одрже изборе по новом закону тек по истеку мандата, како се не би прекидао континуитет.

Овај закон ће ступити на снагу осмог дана од дана објављивања у „Службеном гласнику Републике Србије.

VII ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

Средства која су потребна за спровођење овог закона делимично ће се обезбеђивати из чланарина, а делимично из сопствених средстава Самосталних високошколских и високошколских установа и средстава предвиђених Законом о буџету Републике Србије за 2019. годину.

Средства из чланарина предвиђена су за финансирање Студентских конференција, на основу података из анализа Републичког Завода за статистику у Србији је у академској 2018/19. години уписано укупно 256.172 студента, па би се примењивао следећи модел прорачуна:

S x B = N

*S – представља укупан број студената; B – представља износ чланарине коју одређују скупштине конференција; N – predstvlja iznos расположивих средстава за буџет студентских конференција*

Предложени износ чланарине за финансирање студентских конференција је 100 РСД, који наравно конференције могу мењати у складу са овлашћењима датим овим законом. Према томе долазимо до следећег прорачуна:

|  |  |  |  |
| --- | --- | --- | --- |
| **Финансирање судентских конференција** | Студентска конференција универзитета Србије | Студентска конференција акдадемија и всокоих школа Србије | **На годишњем нивоу укупно** |
| **Укупан број студената** | 193.275 | 37.259 | 230.534 |
| **Износ Чланарине** | 100 РСД | 100 РСД | 100 РСД |
| **Износ буџета студентских конференција** | 19.327.500 РСД | 3.725.900 РСД | 23.053.400 РСД |

*Табела 1. Буџет студентских конференција*

Финансирање Студентских парламената самосталних високошколских установа спровело би се према истом моделу прорачуна као за студентске конференције:

S x B = N

*S – представља укупан број студената универзитета; B – представља износ чланарине коју одређују Студентски парламенти Универзитета; N – представља износ расположивих средстава за буџет Студентских парламената Универзитета*

Предложени износ чланарине за финансирање Студентских парламената самосталних високошколских установа је 100 РСД, који наравно Студентски парламенти ових установа могу мењати у складу са овлашћењима датим овим законом. Према томе долазимо до следећих прорачуна по Универзитетима:

|  |  |
| --- | --- |
| **Универзитет у Београду** | **На годишњем нивоу** |
| **Укупан број студената** | 99.273 |
| **Износ чланарине** | 100 РСД |
| **Износ буџета Студентског парламента** | 9.927.300РСД |

*Табела 2. Буџет Студентског парламента Универзитета у Београду*

|  |  |
| --- | --- |
| **Универзитет у Новом Саду** | **На годишњем нивоу** |
| **Укупан број студената** | 43.871 |
| **Износ чланарине** | 100 РСД |
| **Износ буџета Студентског парламента** | 4.387.100 РСД |

*Табела 3. Буџет Студентског парламента у Новом Саду*

|  |  |
| --- | --- |
| **Универзитет у Крагујевцу** | **На годишњем нивоу** |
| **Укупан број студената** | 14.792 |
| **Износ чланарине** | 100 РСД |
| **Износ буџета Студентског парламента** | 1.479.200 РСД |

*Табела 4. Буџет Студентског парламента Универзитета у Крагујевцу*

|  |  |
| --- | --- |
| **Државни универзитет у Новом Пазару** | **На годишњем нивоу** |
| **Укупан број студената** | 1.771 |
| **Износ чланарине** | 100 РСД |
| **Износ буџета Студентског парламента** | 177.100 РСД |

*Табела 5. Буџет Студентског парламента Универзитета у Новом Пазару*

|  |  |
| --- | --- |
| **Универзитет у Нишу** | **На годишњем нивоу** |
| **Укупан број студената** | 20.636 |
| **Износ чланарине** | 100 РСД |
| **Износ буџета Студентског парламента** | 2.063.600 РСД |

*Табела 6. Буџет Студентског парламента Универзитета у Нишу*

|  |  |
| --- | --- |
| **Универзитет у Косовској Митровици** | **На годишњем нивоу** |
| **Укупан број студената** | 10.264 |
| **Износ чланарине** | 100 РСД |
| **Износ буџета Студентског парламента** | 1.026.400 РСД |

*Табела 7. Буџет Студентског парламента Универзитета у Косовској Митровици*

|  |  |
| --- | --- |
| **Универзитет уметности** | **На годишњем нивоу** |
| **Укупан број студената** | 2.668 |
| **Износ чланарине** | 100 РСД |
| **Износ буџета Студентског парламента** | 266.800 РСД |

*Табела 8. Буџет Студентског парламента Универзитета уметности*

|  |  |
| --- | --- |
| **Све акедемије струковних школа чији је оснивач држава** | **На годишњем нивоу** |
| **Укупан број студената** | 37.259 |
| **Износ чланарине** | 100 РСД |
| **Износ буџета Студентског парламента** | 3.725.900 РСД |

*Табела 9. Буџет Студентских парламената Академија*

Из наведеног стања у табелама произилази следећи обрачун финансијских средстава за рад студентских конференција и Студентских парламената самосталних високошколских установа:

|  |  |  |  |
| --- | --- | --- | --- |
| Установа | Самостална средства за буџет 2019. година | Самостална средства за буџет 2020. година | Самостална средства за буџет 2021. година |
| Студентска конференција универзитета Србије | 0 | 19.327.500 РСД | 19.327.500 РСД |
| Студентска конференција акдадемија и всокоих школа Србије | 0 | 3.725.900 РСД | 3.725.900 РСД |
| Универзитет у Београду | 0 | 9.927.300 РСД | 9.927.300 РСД |
| Универзитет у Новом Саду | 0 | 4.387.100 РСД | 4.387.100 РСД |
| Универзитет у Крагујевцу | 0 | 1.479.200 РСД | 1.479.200 РСД |
| Универзитет у Новом Пазару | 0 | 177.100 РСД | 177.100 РСД |
| Универзитет у Нишу | 0 | 2.063.600 РСД | 2.063.600 РСД |
| Универзитет у Косовској Митровици | 0 | 1.026.400 РСД | 1.026.400 РСД |
| Универзитет уметности | 0 | 266.800 РСД | 266.800 РСД |
| Академија | 0 | 3.725.900 РСД | 3.725.900 РСД |
| **Укупно** | **0** | **46.106.800 РСД** | **46.106.800 РСД** |

*Табела 10. Укупан збир предвиђених средстава добијених из чланарина*

Када је реч о финансијама које је потребно издвојити за финансирање активности Студентских парламената високошколских јединица износ кој се издваја је у висини која се добија множењем просечне цене ЕСПБ бода на тој установи са бројем студената свих нивоа и врста студија те установе.

Просечна цена бода на нивоу целе Србије је око 1550 РСД.

Предвиђено је да се ова средства обезбеде из средстава обезбеђених за финасирање високошколских установа предвиђених Законом о буџету Републике Србије за 2019. годину и сопствених средстава за високошколске устаное чији је оснивач Република Србији и док је за установе чији оснивач није Република србија њихов оснивач дужан да обезбеди ова средстава.

|  |  |
| --- | --- |
| **Високошколске установе чији је оснивач држава** | **На годишњем нивоу** |
| **Укупан број студената** | 230.534 |
| **Просечна цена бода** | 1550 РСД |
| **Износ буџета свих студентских парламената високошколских јединица чији је оснивач држава** | 357.327.700 РСД |

*Табела 11. Укупан збир студентских парламената на јединицама свих самосталних високошколских установа чији је воснивач држава*

Ова средства су и до сада коришћене за потребе Студентских парламената кроз ставке које су побројане под трошковима: трошковима путовања, услугама по уговору, материјал, опрему иу највећој мери за реализацију ваннаставних активности као што су: координација спортским екипама, организација стручних и спортских текмичења, конференције, студентски научни скупови, студијске и стручне посете установама и институцијама у земљи и иностранству, студентске екскурзије, стручне праксе, трибине, округли столови, хуманитарне активности, промоције научне и стручне литературе, уређивање студентских часописа и сл.

|  |  |  |  |
| --- | --- | --- | --- |
| Сва предстваничка тела која делују на високошколским установама чији је оснивач држава | Самостална средства за буџет 2019. година | Самостална средства за буџет 2020. година | Самостална средства за буџет 2021. година |
| Студентска конференција универзитета Србије | 0 | 19.327.500 РСД | 19.327.500 РСД |
| Студентска конференција акдадемија и всокоих школа Србије | 0 | 3.725.900 РСД | 3.725.900 РСД |
| Универзитет у Београду | 0 | 9.927.300 РСД | 9.927.300 РСД |
| Универзитет у Новом Саду | 0 | 4.387.100 РСД | 4.387.100 РСД |
| Универзитет у Крагујевцу | 0 | 1.479.200 РСД | 1.479.200 РСД |
| Универзитет у Новом Пазару | 0 | 177.100 РСД | 177.100 РСД |
| Универзитет у Нишу | 0 | 2.063.600 РСД | 2.063.600 РСД |
| Универзитет у Косовској Митровици | 0 | 1.026.400 РСД | 1.026.400 РСД |
| Универзитет уметности | 0 | 266.800 РСД | 266.800 РСД |
| Академија | 0 | 3.725.900 РСД | 3.725.900 РСД |
| Сви студентски парламенти јединица самосталних високошколских установа |  | 357.327.700 РСД | 357.327.700 РСД |
| **Укупно** | **0** | **403.434.500 РСД** | **403.434.500 РСД** |

*Табела 12. Укупан збир предвиђених средстава за финасиранје свих представничких тела*

Како су рокови предвиђени за усклађивање правних аката са овим законом постављени на 6 месеци, није могуђе да финасирање по овом моделу почне пре почетка школске 2019/2020 академске године, те је новац предвиђен за финасирање студентских представничких тела предвиђен у буџету тек од фискалне 2020. године.